રામ ગોપાલ વર્માની હોરર જોનરની શાનદાર ફિલ્મ ‘ભૂત’ 15 વર્ષ પહેલા આવી હતી. આ ફિલ્મનો સમાવેશ ભારતની ડરામણી ફિલ્મ્સમાં કરવામાં આવે છે. આ પછી બોલિવૂડમાં ‘એક થી ડાયન’ એક એવી ફિલ્મ હતી. જે ‘ભૂત’ની નજીક પહોંચી શકી હતી. હવે અનુષ્કા શર્માની ‘પરી’માં પણ દર્શકોને થ્રીલ અને રોમાંચ મહેસૂસ થશે. એક હોરર ફિલ્મમાં જોવા મળતો તમામ પ્રકારનો મસાલા કરતાં આ ફિલ્મ હટકે છે. સામાન્ય રીતે હોરર ફિલ્મમાં કાન ફાડી નાખે તેવું બેકગ્રાઉન્ડ સ્કોર, જમ્પિંગ સીન, કેરેક્ટર અને ડ્રામેટિક રીતે ઇવિલ સ્પિરિટથી જકડાયેલા અન્ય કેરેક્ટરનું પર્ફોર્મન્સ કરતાં જરા હટકે સ્ટોરી લાઇન બતાવવામાં આવી છે.